
Prome Minister Evelyn Wever-Croes: 


FORMACION DI GABINETE WEVER-CROES II 
A KEDA CLA 














Durante un rueda di prensa diahuebs mainta, Prome Minister 
Evelyn Wever-Croes a anuncia cu a keda cla cu formacion di 
Gabinete Wever-Croes Il, despues di 76 dia di eleccion. 


“Algun hende ta haya cu el a tarda demasiado, pero na mi 
parecer el a tarda loke e mester a tarda. Pa mi Pasobra un 
gobierno stabil y fuerte, ta rekeri un fundeshi fuerte. Y pa ami 
como formador, mi kier tabata sigur cu e candidatonan cu 
mi presenta na Aruba ta digno di confiansa”, Prome Minister 
Evelyn Wever Croes a duna di conoce. 


Dia 25 di juni, Partido MEP a gana eleccion cu 9 asiento y 
Partido Raiz a haya 2 asiento. Dia 8 di juli 2021, a firma un 
declaracion di intencion. Dia 9 di juli, exactamente 2 luna pasa, 


Gobernador a nombra Prome Minister como formador. Den e 2 
lunanan aki a negocia un acuerdo di gobernacion den lineanan 
grandi, despues reparticion di cartera y awor ta asina leu cu a 
keda cla cu formacion di Gabinete Wever-Croes II. 


Prome Minister a uza un quote di George Washington pa 
ilustra e seriedad di e proceso di formacion di un gobierno. “To 
form a new Government requires infinite care, and unbounded 
attention; for if the foundation is badly laid the superstructure 
must be bad.” 


“Formacion di un gobierno ta un proceso serio cu ta exigi hopi 
cuido y atencion pa construi e fundeshi di confiansa y stabilidad. 
E periodo tras di lomba tabata un periodo duro pasobra banda 
di mi trabou diario como Prome Minister y como commander in 
chief di e crisis di Corona, mi tabata Parlamentario y Formador 
tambe”, Prome Minister a remarca. 


Prome Minister a gradici tur esnan cu a yuda den e proceso aki. 
Tur e 115 stakeholders cu a reuni en conexion cu formacion di 
Gabinete Wever-Croes II. Den e dianan venidero lo reuni cu 
demas stakeholders. 


“Awor pues nos por cuminsa goberna. Nafinal di dia gobernacion 
ta teamwork, trabou den ekipo y partnership. Y nos, Gobierno, 
Parlamento, sector publico y sector priva, lo demostra esaki 
trahando hunto. Un ekipo cu un solo meta: ARUBA. Gabinete 
Wever-Croes 2, e Gobierno cu pueblo a scoge pa goberna. Na 
tur nos votadornan, di curason DANKI pa boso sosten duna na 
nos Partido MEP y na Partido Raiz. Danki na tur ciudadano di 
nos pais Aruba, nos lo lora manga mesora pa sigui traha, pa 
enfrenta tur reto, den tur transparencia comunica cu comunidad 
y nos lo sirbi bo na e miho forma posibel. Nos lo no defrauda 
bo. Cu Dios bendiciona nos dushi pida baranca Aruba”, Prome 
Minister pa Gabinete Wever-Croes Il a termina bisando. 

Prome Minister Evelyn Wever-Croes: 


MINISTERNAN PA GABINETE WEVER-CROES II 


«Cu un orguyo inmenso mi ta presenta Aruba Gabinete Wever- 
Croes 2, e Gobierno cu pueblo a scoge pa goberna nos Pais” 








Durante un rueda di prensa diahuebs mainta, Prome Minister 
Evelyn Wever-Croes a anuncia kendenan lo bira Minister pa 
Gabinete Wever-Croes Il. Despues di un periodo di 2 luna di 
formacion di un gobierno nobo, Aruba ta conoce su ministernan 
nobo pa e siguiente gobernacion. 


Sra. Evelyn Wever-Croes di Partido MEP. Lo ta encarga cu 
Asunto General, Innovacion, Organisacion Gubernamental, 
Infrastructura y Planificacion Teritorial, alabes Prome-Minister. 


Sr. Ursell Arends di Partido RAIZ: Integridad, Naturalesa, 
Transporte y Cuido di Grandinan, Alaves Vice Prome Minister. 
E Ministerio lo enfoca riba e retonan den cada un di e temanan 
aki den e temporada nos dilanti, cu mester bay man den man 
cu desaroyo di nos pais. 


Sra. Xiomara Maduro di Partido MEP: Finansas y Cultura. Den 
e situacion financiero dificil cu nos ta y e retonan nos dilanti, cu 
lo ta grandi, nos a scoge pa continuidad y experiencia di ultimo 
afianan. Alaves Sra. Maduro ta e di dos Vice Prome Minister. 


Sr. Geoffrey Wever di Partido RAIZ: Asunto Economico, 
Comunicacion y Desaroyo Sostenibel. E exito di nos 
recuperacion como pais lo depende di e desaroyo economico, 
con resiliente nos por haci nos pilar economico di berdad. Den 
e ultimo afianan nos a traha riba e maneho y e fundeshi y awor 
mester bay ehecut'e. 


Sr. Rocco Tjon di Partido MEP: Husticia y Asuntonan Social. Cu 
su preparacion riba e area di husticia y combina cu asuntonan 
social, lo enfoca mas riba prevencion. Sra. Vanessa Tjon- 
Kock, casa di sr. Tjon, actualmente Korps Chef, lo bandona e 
funcion aki temporalmente pa e periodo di e gabinete aki y lo ta 
encarga cu un otro funccion. Esaki pa evita cualkier impresion 
di conflicto di interes cual pa nos Gabinete ta importante den 
cuadro di integridad. 


Sr. Endy Croes di Partido MEP: Enseńansa y Deporte. Sr. 
Croes ta un persona cu un pasion y dedicacion inmenso pa 
su trabou, pa mucha y hobennan, cu semper ta scucha tur 
actor importante, den e caso aki den ensefiansa. Sr. Croes lo 
sa di aplica esaki pa maneha e area di enseńansa, trahando 
cu e profesionalnan riba e tereno y trece trankilidad. Prome 
Minister lo tey pa yuda caminda cu tin mester. 


Sr. Glenbert Croes di Partido MEP: Labor, Integracion, Energia. 
E dos carteranan di Labor y Integracion a wordo poni hunto 
pa alinea e maneho y acelera e proceso. Inversionistanan y 
companianan local cu aplica pa permiso mester haya contesta 
rapido, si of no, pero rapido y den tur transparencia. E minister 
lo tin un reto cu esaki y e lo ta encarga tambe cu nos maneho 
di energia. 


Sr. Dangui Oduber di Partido MEP: Salud Publico y Turismo. 
Aki tambe a scoge pa continuidad y experiencia pasobra 
ambos cartera ta esnan mas afecta door di e pandemia y e 
retonan lo ta grandi. E experiencia di ultimo ańanan ta hopi 
necesario den e temporada nos dilanti. 


Sr. Guillfred Besaril di Partido MEP: Minister Plenipotenciario 
na Hulanda. Especialmente den e negosacionnan cu Hulanda 
y proceso di leynan di Reino, nos mester awor di continuacion. 
Su nombracion ta cana un otro procedura y lo huramenta un 
dia despues di e ministernan. 


Pa Parlamento: 

Presidente di Parlamento ta sr. Edgard Vrolijk di Partido MEP, 
di profesion un docente y tambe un hurista, cu conocemento di 
nos Constitucion y reglanan y cu experiencia den Parlamento. 
E lo sa di guia nos Parlamento na forma fuerte e siguiente 4 
afianan. 


“Cu un orguyo inmenso mi ta presenta Aruba Gabinete Wever- 
Croes 2, e Gobierno cu pueblo a scoge pa goberna nos Pais. 
Mi ta felicita tur colega minister y parlamentarionan nobo y mi 
ta desea boso hopi exito den realisa e trabounan den bienestar 
di e ciudadanonan di nos pais”. 


Apesar cu e occasion ta uno hopi importante y di hubilo 
pa henter nos pais, debi na e situacion di Covid, lo mester 
hasi e huramentacion diferente. E lo tuma luga na Cas 
Ceremonial di Gobernador y lo wordo transmiti. Despues lo 
bay Bestuurskantoor y cuminsa traha mesora pa e prome 
Conseho di Minister. Conseho di Minister nobo lo aproba e 
nombracion di Minister Plenipotenciario, pa despues e tambe 
por huramenta. 


MINISTER XIOMARA MADURO 

MINISTER XIOMARA MADURO DI FINANSA 
TA DUNA UN SPLICACION RIBA COBRANSA 
DI BELASTING Y FASE 

Minister di Finansa ta informa cu manera anuncia desde inicio, 
FASE ta un yudansa di emergencia. E mandatario ta splica 
cu ora cu a bin cu FASE e meta tabata pa yuda di biaha pa 
hendenan no mester a keda sin un entrada y pasa hamber. Na 
e momento ey no a bay pensa riba ki belasting bo mester bay 
paga, pero mas bien con Gobierno di Aruba lo por yuda y evita 
caos. 


E situacion ta asina cu awo manera tur aña ta yega momento cu 
e clase trahador mester haci aangifte riba e entradanan cu nan 
tabata tin den e afia. FASE tambe ta un forma di entrada y esaki 
mester wordo menciona. Dado caso cu ta FASE so e trahado 
a ricibi, claramente e suma lo keda bou di e belastingvrije voet 
y pa esaki lo no mester paga belasting. Mester menciona cu 
Minister di Finansa Xiomara Maduro a pidi Departamento di 
Impuesto (DIMP) pa calcula e impacto di e parti di locual ta 
e primanan social cu e clase trahador lo mester bay paga, pa 


evalua si esaki ta un gasto cu Gobierno mes lo por cubri pa e 
clase trahador cu no lo por cubri esaki. 


E mandatario ta sigui trece dilanti cu nos no mester lubida cu 
FASE, ta un entrada cu a wordo crea di emergencia y pesey no 
ta tur detaye por a wordo decifra y splica prome cu a brinda e 
yudansa di emergencia aki pa esnan cu a perde trabao of bay 
atras den entrada debi na e pandemia di Covid19. E situacion 
di emergencia a pone cu Gobierno mester a tuma decision y 
no por a tarda of no duna FASE pasobra asina lo por a conduci 
cu un grupo grandi di famia lo a keda sin tin un entrada y 
tur consecuencia cu esaki ta trece cune. Minister Xiomara 
Maduro di Finansa a informa cu e ta keda pendiente pa ricibi e 
calculacion di Departamento di Impuesto y cu asina cu tin un 
decision riba e parti di e primanan, lo brinda e informacion aki 
na publico. 

Cambio di Prijs di Combustibel 


De Minister van Financién, Economische Zaken en Cultuur maakt 
de verkoopprijzen voor aardolieproducten ingaande 8 september 
2021 bekend. 





-4,1 ct/ltr 





-2.2 ctiltr | -3.7 ctiltr 





Diesel ULS Kerosine 





De hierboven genoemde aardolieprijzen zijn inclusief BBO/BAZV/BAVP 





Department of Economic Affairs, 
Commerce and Industry of Aruba 











MINISTER DANGUI ODUBER 

Minister Dangui Oduber: 


E WEEKEND AKI LO ORGANISA 2 DIA 
NACIONAL DI VACUNACION 

Minister di salubridad Publico Sr. Dangui Oduber ta anuncia cu 
den cuadro di nos Campafia Nacional di Vacunacion, diasabra 
y diadomingo awo dia 11 y 12 di september, Aruba lo realisa e 
di 4 VACUNATHONI E Vacunathon ta pa aplicacion di e prome 
dosis di e vacuna y tambe e di dos dosis si a haya e prome 3 
siman anterior. 


E meta di e dos dianan aki ta pa logra vacuna mastanto 
ciudadano contra COVID-19 posibel. Vacunacion ta un acto 
di solidaridad y reponsabilidad conhunto. Niun hende por 
keda atras! Tur persona mester wordo proteha, sea door di 
tuma e vacuna nan mes of door di e comunidad ora di logra e 
inmunidad colectivo. 


Tur menor di edad di 12 pa 17 afia ta haya e vacuna di Pfizer y 
mester ta acompafia pa un mayor pa ricibi nan prome vacuna. 
E vacuna di Johnson & Johnson tambe ta un opcion pero tene 
na cuenta cu esaki no ta wordo duna na menornan di edad y 
tampoco na personanan ta na estado. 


Personan cu no tin AZV y por prueba cu nan ta biba na Aruba 
pa mas cu 6 luna tambe ta bin na remarca pa haya e vacuna no 
obstante nan estado legal. E persona na aki mester presenta 
cu nan passpoort of un contract di trabou. 


Mirando e desaroyo cu ta tumando lugar cu e virus di 
COVID-19 caminda a keda comproba cu e variantenan cu tin 
y principalmente e variante Delta, ta afectando e personanan 
mas jong. Gobierno a dicidi pa cambia e enfoke riba e grupo 
di 12 pa 60 ańa mirando cu ya caba a vacuna mas di 82 % di 
esnan riba 60 afia. Pesey diasabra y diadomingo awo dia 11 y 
12 di september ta haci un yamada na henter e comunidad y 
principalmente esnan entre 12 y 60 afia pa bin na e localidad 
di prik pa vacuna. 


E localidad nan di prik ta: Den e ballroom di Ritz-Carlton hotel 
for di 9or am pa 4or pm 'NON STOP". E vacuna ta duna e 
resultado cu nos ta buscando. 

Nos ta warda bo cu bo carchi di AZV of e Aruba Health app! 

VACUNA! Pa bo mes. Pa bo famia. Pa bo pais. 


11 + 12 SEPTEMBER 2021 + 9:00AM - 4:00PM 
O) The Ritz-Carlton, Aruba Ballroom 

FALL COURSE DI BEYOUROWNBOSS A CUMINSA 
z Kaan 


Un total di 17 persona a cuminsa cu e Fall Course di e 
programa BeYourOwnBoss (BYOB). Esaki ta e programa di 
certificacion na nivel di MBO disefia specialmente pa yuda e 
futuro empresario mehora su habilidad pa haci negoshi. Ta 
ofrece BYOB pa di tres biaha e afia aki. Esaki ta posibel door 
di un colaboracion entre Colegio EPI y Qredits Aruba. 


Diferente na e curso anterior cu a tuma luga den februari cu 
tabatin un duracion di 2 luna, e Fall Course ta dura 3.5 luna. E 
17 cursistanan aki lo sigui e Fall Course di BYOB, di september 
te december. E curso ta consisti di lesnan digital, den cua e 
participante ta haya instruccion y guia door di educadornan 
profesional cu conoce e mundo di negoshi moderno. Cada 
participante ta haya un mentor cu lo duna guia pa asina e 
cursista logra cumpli cu su tareanan y yega na e metanan pa 
completa e programa. Na final e cursistanan tin cu presenta 
nan idea pa negoshi (pitch) pa asina ricibi nan certificado. 


A introduci e curso aki na februari di e afia aki caminda un 
total di 32 cursista a participa y conclui e curso exitosamente. 
Sinembargo, varios interesado no a logra participa na e prome 
periodo aki di BYOB ya cu e cuponan a yena hopi lihe. Pa 
atende cu e demanda, Colegio EPI y Qredits Aruba a dicidi 
di ofrece e programa atrobe, esta e Fall Course aki. Despues 
di un encuentro informativo cu a sirbi di introduccion pa tur 
participante, nan lo tin les dos biaha pa siman parti atardi/ 
anochi den Colegio EPI su Open Leercentrum (OLC). 


Nos ta desea e cursistanan aki hopi exito! Pa mas informacion 
bishita Colegio EPI su Facebook page of esun di Qredits Aruba, 
of tuma contacto cu Colegio EPI su Business Center na telefon 
525-8742 of via e-mail events@epiaruba.com 


Adhunto 5 imagen caminda por aprecia e encuentro informativo 
den cua Sra. Nathaly Harms di Qredits Aruba, Sr. Gerold Kross 
di Business Center di Colegio EPI y Sr. Rishi Ramsoondar 
instructor di e curso BYOB, a hiba palabra. 

BO TA KERE CU BO POR PREVENI OF CURA COVID-19 
CU ANTIBIOTICA OF ALGUN TIPO DI REMEDI? 


E contesta ta NO. No tin un medicamento specifico te cu awo 
cu por cura e virus aki, p'esey ta asina importante pa vacuna y 
sigui cuida practicando tur e medidanan di higiena y siguridad. 
Participa den nos VacunaTHON e fin di siman aki, corda cu 


vacuna no ta solamente un acto di solidaridad y responsabilidad 
conhunto caminda niun hende por keda atras; pero mas tanto, 
vacuna ta un acto di amor pa bo mes, bo famia y bo pais! 
Por fabor, no duda mas: VACUNA! 

NO DUDA. VACUNA! 


Pa bo mes. Pa bo famia. Pa bo pai 

BO TAMBE A TENDE CU E VACUNA CONTRA COVID-19 
TA CAUSA INFERTILIDAD? 


E contesta ta NO. Tanto hende homber como hende muhe 
por vacuna nan mes sin pensa ariba efectonan directo of 
secundario ariba nan fertilidad. No tin niun componente den e 
vacunanan mRNA contra COVID-19 cu ta afecta fertilidad di ser 
humano of su desaroyo hormonal/sexual. Tampoco ta exisiti 
un mecanismo fisiopatologico pa e vacuna logra interactua cu 


e organonan reproductivo of cu eicel/spermacel. 

Participa den nos VacunaTHON e fin di siman aki, corda cu 
vacuna no ta solamente un acto di solidaridad y responsabilidad 
conhunto caminda niun hende por keda atras; pero mas tanto, 
vacuna ta un acto di amor pa bo mes, bo famia y bo pais! 

Por fabor, no duda mas: VACUNA! 





BAN 


E vacuna contra COVI 

SIGUIV ACL 


19 ta causa infer 


NO DUDA. VACUNA! ECP 


Pa bo mes. Pa bo famia. Pa bo pai: 

9 DI SEPTEMBER 2021 


ALA 





Sra. Evelyn Wever-Croes Sr. Ursell Arends Sra. Xiomara Maduro 
Asunto General, Innovacion, Integridad, Naturalesa, Finansas y Cultura 
Organisacion Gubernamental, Transporte y Cuido di Di dos Vice Prome Minister 
Infrastructura y Grandinan 

Planificacion Teritorial, Vice Prome Minister 


Prome-Minister 


AAS 








Sr. Dangui Oduber Sr. Geoffrey Wever Sr. Endy Croes 
Salud Publico y Turismo Asunto Economico, Enseńansa y Deporte 
Comunicacion y Desaroyo 
Sostenibel 
2 . 
Sr. Glenbert Croes Sr. Rocco Tjon 
Labor, Integracion, Energia Husticia y Asuntonan Social 





Gabinete Wever - Croes [I 








rr, = 
WS) -@NLINE 


Diahuebs 9 September 2021 





Departamento di Salud Publico: 
UPDATE 9 DI SEPTEMBER 2021 


Segun resumen di awe 68 persona a recupera y un total di 35 
caso nobo di COVID-19 a keda registra cual 3 ta no-residente 
y 32 ta residente. E cifranan aki ta representa un ‘Positivity 
rate’ bou di nos residentenan di 14%. 

E cantidad di casonan activo di COVID-19 pa awe ta 444 y 
cantidad di fayecidonan relaciona cu COVID-19 a aumenta na 
154 cu morto di 1 residente. Forsa na famia di e fayecidonan. 


Datos ta ilustra casonan nobo di COVID cu un average semanal 
di 38 caso pa dia y un averahe di 'positivity rate' semanal di 
19% pa dia. 


Actualmente na Aruba tin 31 persona interna debi na COVID 
di cual 10 ta den ICU y 21 riba piso general y na Colombia tin 
actualmente 24 persona den Cuido Intensivo. 








NO-RESIDENTE 


9/9/2021 RESIDENTE 





S2 3 


Casonan Nobo 


444 404 40 
Recupera 1 4393 1 3094 a 299 
Positivo 14991 13649 1342 

Limita comemento di ‘junk food’ 


Come menos ‘junk food: Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cue 


virus aki na nos isla! 
Amisi 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 

